6. ΒΑΣΙΛΙΚΟΝ ΔΙΑΤΑΓΜΑ της 15 Οκτ. /27 Νοεμ. 1937 Περί καθορισμού εσωτερικής υπηρεσίας της παρά τω υφυπουργείω Τύπου και Τουρισμού Διευθύνσεως Τουριστικής Αστυνομίας. Άρθρον μόνον.-1.Η Δ/νσις Τουριστικής Αστυνομίας συγκροτουμένη εξ αποσπάσεων ή μεταθέσεων αξιωματικών και οργάνων Αστυνομίας Πόλεων, Χωροφυλακής, Λιμενικού, κατά τα υπό των σχετικών νόμων και Δ/των διαγραφόμενα, περιλαμβάνει τα κάτωθι τμήματα και υπηρεσίας: α)Τμήμα Αστυνομικόν, β)Τμήμα Διοικητικόν και Εμπιστευτικόν, γ)Τμήμα Οικονομικόν, δ)Τμήμα Λιμενικόν, ε)Υπηρεσίαι Επιθεωρήσεων Τουριστικών Ξενοδοχείων και λοιπών κέντρων, ς)Υπηρεσίαι συνοδειών, και ζ)Γραφείον πρωτοκόλλου, διεκπεραιώσεως και αρχείου. Τα Τουριστικά Αστυνομικά Τμήματα και Τουριστικοί Αστυνομικοί Σταθμοί εκτελούσι την υπηρεσίαν αυτών συμφώνως τοις νόμοις και Δ/σι και κατά τας εκάστοτε υπό της Δ/σεως Τουριστικής Αστυνομίας εκδιδομένας διαταγάς και οδηγίας. 2.Εις την αρμοδιότητα της Δ/σεως Τουριστικής Αστυνομίας ανάγονται πάντα τα εκ των κειμένων νόμων, Δ/των και Κανονισμών ανατεθειμένα εις αυτήν καθήκοντα και υποχρεώσεις, του διευθυντού αυτής όντως υπευθύνου έναντι μεν του Υφυπουργού Τύπου και Τουρισμού δια την κανονικήν και αποτελεσματικήν διεξαγωγήν της Τουριστικής Αστυνομικής υπηρεσίας και την υπηρεσιακήν απόδοσιν απάντων των εις την Τουριστικήν Αστυνομίαν υπηρετούντων, έναντι δε των Υφυπουργών Δημοσίας Ασφαλείας, Εμπορικής Ναυτιλίας ως και των αρχηγών των σωμάτων Αστυνομίας Πόλεων και Χωροφυλακής, ως προς την πειθαρχίαν, παράστασιν, στρατωνισμόν, υγείαν και την εν γένει συμπεριφοράν αυτών και ενασκούντος πλήρη εποπτείαν και έλεγχον επί των υπηρεσιών, τμημάτων και Τουριστικών σταθμών. Ο παρά τη Δ/σει Τουριστικής Αστυνομίας υποδιευθυντής περιβάλλεται υπό πάντων των καθηκόντων και δικαιωμάτων του Διευθυντού Τουριστικής Αστυνομίας εκτελών ταύτα κατά τας διαταγάς αυτού, αναπληροί δε τούτον απόντα ή κωλυόμενον. 3.Η αρμοδιότης των τμημάτων και γραφείων της Δ/σεως Τουριστικής Αστυνομίας καθορίζεται ως εξής. α)Τμήμα Αστυνομικόν. Η διεξαγωγή πάσης υπηρεσίας αναγομένης εις ζητήματα Τουριστικής Αστυνομικής φύσεως ως και η έκδοσις τουριστικών αστυνομικών διατάξεων. β)Τμήμα Διοικητικόν και Εμπιστευτικόν. Η διεξαγωγή πάσης υπηρεσίας αναγομένης εις ζητήματα διοικητικής και εμπιστευτικής φύσεως και αφορώντα το προσωπικόν εν γένει Σελ. 121 Λειτουργία Τουριστικής Αστυνομίας 18.Γ.α.4-6 της Τουριστικής Αστυνομίας ως και η παρακολούθησις των εκδιδομένων νόμων και Δ/των δια την ενημέρωσιν των υπηρεσιών της Τουριστικής Αστυνομίας. γ)Τμήμα Λιμενικόν. Η διεξαγωγή πάσης υπηρεσίας συναφούς με την Τουριστικήν Αστυνομικήν λιμενικήν αρμοδιότητα. δ)Τμήμα Οικονομικόν. Η διεξαγωγή πάσης υπηρεσίας αφορώσης οικονομικά ζητήματα της Τουριστικής Αστυνομίας ως και η διαχείρισις χρηματικού και υλικού αυτής. ε)Υπηρεσίαι Επιθεωρήσεων Τουριστικών Ξενοδοχείων κλπ. Την παρακολούθησιν των κέντρων τούτων, ως προς την υγιεινήν κατάστασιν, ευπρόσωπον εμφάνισιν και τήρησιν της αφορώσης και ταύτα νομοθεσίας. ς)Υπηρεσία συνοδειών. Την παρακολούθησιν και συνοδείαν των διαφόρων αμαξοστοιχειών ως και παντός μεταφορικού μέσου και των εκδρομικών τοιούτων δια την εξασφάλισιν και παροχήν πάσης ανέσεως και διευκολύνσεως εις τους δι’ αυτήν ταξειδεύοντας τουριστών ή εκδρομείς. ζ)Γραφείον διεκπεραιώσεως, πρωτοκόλλου και αρχείου. Η πρωτοκόλλησις, ταξινόμησις, αρχειοθέτησις και διεκπεραίωσις των εισερχομένων εγγράφων, η αντιγραφή εν καθαρώ των σχεδίων. Το γραφείον τούτο διατελεί υπό την επίβλεψιν του Τμήματος Διοικητικού. Σελ. 122 18.Γ.α.6 Λειτουργία Τουριστικής Αστυνομίας 